#### Številka: 03216-8/2013-3

Datum: 4. 11. 2013

**ZAPISNIK**

25. redne seje Odbora za urejanje prostora in urbanizem, ki je bila v ponedeljek 4. 11. 2013 s pričetkom ob 18.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Bojan Albreht, Gregor Istenič, Sašo Rink, mag. Maja Simoneti, mag. Blaž Lokar in tajnik odbora Jan Skoberne.

NAVZOČI OSTALI VABLJENI:

Za vodjo Oddelka za urejanje prostora mag. Mirana Gajška Alenka Pavlin s sodelavci Barbaro Jovan, Tomažem Levičarjem in Evgenom Čargo, iz Oddelka za ravnanje z nepremičninami za vodjo Simono Remih Katja Osolin, za vodjo Oddelka za gospodarske javne službe in promet Davida Polutnika Gorazd Gorkič in predstavniki izdelovalcev urbanističnih rešitev Mojca Kalan Šabec iz ŠKŠ ARHITEKTI, Jaka Bežan iz MX-Si in Jadranka Grmek iz Genius Locci.

Na zasedanju je sklepčnost zagotovilo na začetku 6 članov, kmalu nato vseh 7 članov odbora.

Gradiva: k 2. tč. so člani odbora svetniki prejeli s sklicem 29. seje MS MOL, gradivo je dosegljivo tudi v elektronski obliki na spletnem naslovu:

- <http://www.ljubljana.si/si/mol/mestni-svet/seje/2010-2014/84663/detail.html>,

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik odbora, podžupan prof. Janez Koželj, je sejo vodil in dal v razpravo predlagan dnevni red. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 24. seje Odbora za urejanje prostora in urbanizem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 24. redne seje odbora
2. Obravnava dela gradiva in gradiv iz pristojnosti delovnega telesa mestnega sveta za 29. sejo MS MOL sklicana za 11. november 2013:

**- 6. Predlog Odloka o spremembah in dopolnitvah Odloka o občinskem podrobnem**

**prostorskem načrtu za del območja urejanja CI 5/6 Rog**

**- 7. Predlog Odloka o občinskem podrobnem prostorskem načrtu 191 Podutik Kamna**

**Gorica-zahod in 34 Cesta Andreja Bitenca - Podutiška (del)**

**- 8. Dopolnjeni osnutek Odloka o spremembah in dopolnitvah Odloka o občinskem**

**podrobnem prostorskem načrtu 420 Polje - Pokopališče**

**- 9. Dopolnjeni osnutek Odloka o spremembah in dopolnitvah Odloka o občinskem**

**podrobnem prostorskem načrtu za območje Bavarskega dvora**

**- 20. Predlog Sklepa o ukinitvi grajenega javnega dobra na nepremičnini s parc. št.**

**200/171, k.o. 1732 Štepanja vas**

**- 21. Predlog Sklepa o ukinitvi grajenega javnega dobra na nepremičninah s parc. št.**

**738/2 k. o. 2636 – Bežigrad**

1. Pobude in vprašanja

**AD 1**

**POTRDITEV ZAPISNIKA 24. REDNE SEJE ODBORA**

Predsednik odbora je ugotovil, da je v razpravi dana ena slovnična pripomba na zapisano sklanjanje besede »predstavnice« s popravkom »predstavnici«. Drugih pripomb na zapisnik ni bilo, zato je dal na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 24. redne seje odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep **je bil** sprejet.

**AD 2**

OBRAVNAVA GRADIVA KOT PRISTOJNEGA DELOVNEGA TELESA MESTNEGA SVETA ZA 28. SEJO MS MOL SKLICANA ZA 16. SEPTEMBER 2013:

* **K TOČKI 6**

**Predlog Odloka o spremembah in dopolnitvah Odloka o občinskem podrobnem prostorskem načrtu za del območja urejanja CI 5/6 Rog**

Gradivo je predstavila sodelavka OUP Barbara Jovan.

Po zaključeni razpravije sprejel

**SKLEP:**

**Odbor za urejanje prostora in urbanizem podpira sprejem Predloga Odloka o spremembah in dopolnitvah Odloka o občinskem podrobnem prostorskem načrtu za del območja urejanja CI 5/6 Rog.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep **je bil** sprejet.

* **K TOČKI 7**

**Predlog Odloka o občinskem podrobnem prostorskem načrtu 191 Podutik Kamna Gorica-zahod in 34 Cesta Andreja Bitenca - Podutiška (del)**

Gradivo je predstavil sodelavec OUP Tomaž Levičar.

Po zaključeni razpravi je odbor glasoval in odločal o:

1. **DOPOLNILNEM SKLEPU:**

**Odbor za urejanje prostora in urbanizem predlaga županu, da kot predlagatelj akta predloži mestnemu svetu amandma s katerim se že s tem aktom zagotovi ureditev manjšega vrtca, še preden bo zgrajen načrtovani vrtec v sosednjem območju, v enoti urejanja prostora DR-396.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

Obrazložitev

Odbor meni, da je treba že s tem aktom zagotoviti ureditev vrtca skladno s petim odstavkom 8.člena, ker je v širšem območju ugotovljena potreba po novih kapacitetah že daljši čas in načrtovana izgradnja vrtca v sosednjem območju v enoti urejanja prostora DR-396, pa ta izgradnja terminsko še ni opredeljena.

1. **AMANDMAJU SAMOSTOJNEGA SVETNIKA SLAVKA SLAKA:**

**V 34. členu (ureditev cest in priključevanje javne infrastrukture) se točka (5) spremeni tako, da se glasi:**

**(5) V prostorski enoti C3 ima cesta C3 naslednji profil:**

* **mešana površina za pešce in kolesarje 1,50 m**
* **vozišče: 2 x 2,75 m 5,50 m**
* **skupaj 7,00 m**

Navzočih je bilo 7 članov.

Za ni glasoval nobeden od članov. Proti je glasovalo 6 članov.

Amandma **ni bil** sprejet.

1. **DOPOLNILNEM SKLEPU:**

**Odbor za urejanje prostora in urbanizem predlaga županu, da kot predlagatelj akta predloži mestnemu svetu amandma s katerim se določi možnost etapne izgradnje ceste z oznako C3.**

**Odbor se je seznanil z možnostjo, da se:**

**»- Cesta C3 v prostorski enoti C3 lahko izvede v dveh etapah. Druga oziroma končna etapa ima profil, ki je naveden v petem odstavku 34. člena tega odloka. V prvi etapi pa ima cesta C3 naslednji profil:**

* **hodnik za pešce 1,50 m**
* **vozišče: 2 x 2,75 m 5,50 m**
* **hodnik za pešce 1,50 m**
* **skupaj 8.50 m**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

1. **AMANDMAJU ŽUPANA:**

**V tretjem odstavku 54. člena se doda nova 3. alineja, ki se glasi:**

**» - enostanovanjske stavbe (CC-SI11100), dvostanovanjske stavbe (CC-SI11210), industrijske stavbe (CCSI-12510) in nestanovanjske kmetijske stavbe (CC-SI1271).«**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

**in**

1. **SKLEPU:**

**Odbor za urejanje prostora in urbanizem podpira sprejem Predloga Odloka o občinskem podrobnem prostorskem načrtu 191 Podutik Kamna Gorica-zahod in 34 Cesta Andreja Bitenca - Podutiška (del) skupaj s podporo amandmaja župana in dvema predlogoma županu za vložitev amandmajev.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

* **K TOČKI 8**

**Dopolnjeni osnutek Odloka o spremembah in dopolnitvah Odloka o občinskem podrobnem prostorskem načrtu 420 Polje – Pokopališče**

Gradivo je predstavil sodelavec OUP Evgen Čargo.

Po zaključeni razpravi je glasoval in sprejel

**SKLEP:**

**Odbor za urejanje prostora in urbanizem podpira sprejem Dopolnjenega osnutka Odloka o spremembah in dopolnitvah Odloka o občinskem podrobnem prostorskem načrtu 420 Polje – Pokopališče.**

**Pripombe članov odbora:**

- ob osrednji poti med novim in starim delom pokopališča naj se predvidi postavitev

klopi

- zahtevan dvig obeh prehodov za pešce naj se zapiše tudi v besedilu odloka, da se

ne spregleda varnega peščevega dostopa do pokopališča in avtobusnega postajališča;

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

* **K TOČKI 9**

**Dopolnjeni osnutek Odloka o spremembah in dopolnitvah Odloka o občinskem podrobnem prostorskem načrtu za območje Bavarskega dvora**

Gradivo je predstavila sodelavka OUP Barbara Jovan.

Po zaključeni razpravi je glasoval in sprejel

**SKLEP:**

**Odbor za urejanje prostora in urbanizem podpira sprejem Dopolnjenega osnutka Odloka o spremembah in dopolnitvah Odloka o občinskem podrobnem prostorskem načrtu za območje Bavarskega dvora skupaj s pripombo.**

Pripomba v prvotnem zapisu se skladno z zapisnikom 26.seje spremeni tako, da se:

Pripomba zapisana v osnutku:

Odbor meni, da je potrebno glede odmere komunalnega prispevka pridobiti pravno stališče o eventuelni vrnitvi že plačanega komunalnega prispevka investitorju, ki poseduje pravnomočno gradbeno dovoljenje za gradnjo objekta na istem mestu;

**preoblikuje in glasi:**

**»Odbor meni, da je potrebno pravno mnenje o eventuelnem povračilu že plačanega komunalnega prispevka investitorju, ki poseduje pravnomočno gradbeno dovoljenje za gradnjo objekta na istem mestu;«**

Obvesti se pristojna oddelka OUP in OGN pri MU MOL.

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

* **K TOČKI 20**

**Predlog Sklepa o ukinitvi grajenega javnega dobra na nepremičnini s parc. št. 200/171, k.o. 1732 Štepanja vas**

Gradivo je predstavil sodelavec OGDP Gorazd Gorkič.

Po zaključeni razpravije sprejel

**SKLEP:**

**Odbor za urejanje prostora in urbanizem podpira sprejem Predloga Sklepa o ukinitvi grajenega javnega dobra na nepremičnini s parc. št. 200/171, k.o. 1732 Štepanja vas.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

* **K TOČKI 21**

**Predlog Sklepa o ukinitvi grajenega javnega dobra na nepremičninah s parc. št. 738/2 k. o. 2636 – Bežigrad**

Gradivo je predstavil sodelavec OGDP Gorazd Gorkič.

Po zaključeni razpravije sprejel

**SKLEP:**

**Odbor za urejanje prostora in urbanizem podpira sprejem Predloga Sklepa o ukinitvi grajenega javnega dobra na nepremičninah s parc. št. 738/2 k. o. 2636 – Bežigrad.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep **je bil** sprejet.

**AD 3**

**POBUDE IN VPRAŠANJA**

Člani odbora niso razpravljali.

S tem je bil izčrpan dnevni red 25. seje odbora, ki jo je zaključil predsednik ob 20.10 uri.

Zapisal

*Jan Skoberne Prof. Janez KOŽELJ, l.r.*

Višji svetovalec I. Predsednik